**Медицински университет - ПЛЕВЕН**

ФАКУЛТЕТ „ОБЩЕСТВЕНО ЗДРАВЕ”

ОДОБРЯВАМ: ВЛИЗА В СИЛА

Декан на ФОЗ ОТ УЧЕБНАТА 2019/2020 Г.

(Проф. д-р С. Янкуловска, д.м.н.)

**УЧЕБНА ПРОГРАМА**

**по**

**„БИОЕТИКА”**

# за ОБРАЗОВАТЕЛНО-КВАЛИФИКАЦИОННА СТЕПЕН

#  „БАКАЛАВЪР”

СПЕЦИАЛНОСТ:

**„ОПАЗВАНЕ И КОНТРОЛ НА ОБЩЕСТВЕНОТО ЗДРАВЕ”**

**РЕДОВНО ОБУЧЕНИЕ**

**ПЛЕВЕН**

**2019 г.**

**По учебен план на МУ - Плевен** - задължителна

**Учебен семестър**: Четвърти

**Хорариум:** 30 часа: 15 часа лекции и 15 часа семинарни занятия

**Брой кредити:** 3

**Преподаватели:**

Проф. д-р Силвия Александрова-Янкуловска, дмн

Гл. ас. Атанас Анов, дф

**1. АНОТАЦИЯ:**

Обучението по биоетика има за ***цел***да запознае студентите от специалността „Опазване и контрол на общественото здраве” със същността, методите и теориите на етиката с фокус върху етиката на общественото здраве, етиката на околната среда и новите технологии; да подпомогне развитието на етична чувствителност и процеса на морално разсъждаване с оглед бъдещата готовност за решаването на такива в практическата им дейност.

Учебното съдържание е обособено в следните раздели:

1. Обща теория на етиката – същност, методи, теории, принципи, модели на взаимоотношения, права на пациента и информирано съгласие.
2. Специални въпроси на медицинската етика – етични проблеми на медицинските изследвания с участието на хора, справедливо разпределение на ресурсите, етика на общественото здраве, етика на околната среда и новите технологии.

**2. ОЧАКВАНИ РЕЗУЛТАТИ:**

Основен очакван резултат от обучението по медицинска етика е развитието на етична чувствителност, която да подпомогне процеса на морално разсъждаване в бъдещата практическа дейност. Очаква се студентите да се научат да работят самостоятелно с етични документи. Цели се изграждането на стабилна познавателна основа и практически умения за самостоятелен анализ и разрешаване на етични проблеми.

След преминаване на курса по медицинска етика студентите по „Опазване и контрол на общественото здраве” трябва:

* Да познават същността на медицинската етика;
* Да познават методите и теориите на етиката;
* Да овладеят основните принципи на медицинската етика;
* Да познават правата на пациента съгласно основните документи в тази насока: Декларацията на СМА за правата на пациента, Кодекса на професионалната етика в България, Закона за Здравето и др.;
* Да се запознаят и логически сами да формулират основните етични проблеми на медицинските изследвания с участието на човешки същества;
* Да се запознаят и логически сами да формулират основните етични проблеми на разпределението на ресурсите;
* Да се запознаят със същността и обхвата на етиката на общественото здраве;
* Да се запознаят със същността и обхвата на етиката на околната среда;
* Да се запознаят със същността и обхвата на етиката на новите технологии.

**3. ФОРМИ НА ОБУЧЕНИЕ:**

* Лекции
* Семинарни занятия

**4. Методи на обучение:**

* лекционно изложение
* дискусии на етични казуси
* учебни игри
* работа с официални документи и становища

 **Ле­к­ционното изложение** е ос­но­вен ме­тод за да­ва­не на но­ви зна­ния по учебната дисциплина. Те се водят с целия курс/поток студенти и се осигуряват от презентационни, пълнотекстови и други нагледни материали. Презентационните материали се представят чрез видеопроектори в лекционни зали. Чрез ле­к­ци­он­ни­те за­ня­тия се ра­зя­с­ня­ват основните понятия в биоетиката, въвеждат се основните термини и ключовите положения на задълженията за запазване на професионалната тайна, получаване на информирано съгласие от пациента, подбиране на подходящ модел на взаимоотношения. В лекционния курс се разглежда също спецификата на етичната проблематика при организация на експерименти с хора, разпределение на недостигащи ресурси в здравеопазването, етиката на околната среда, новите технологии и общественото здраве.

 **Семинарното занятие** с преподавател се явя­ва ос­но­вен вид за­ня­тия за по­лу­ча­ва­не на пра­к­ти­че­с­ки уме­ния за разграничаване на етични проблеми, боравене с етични документи и анализ на ситуации от практиката по специалността. Те­зи за­ня­тия се про­ве­ж­дат в уче­б­ни ка­би­не­ти с помощта на Ръководството за практически упражнения по биоетика, в което са включени **учебни игри** за разграничаване на близки понятия в биоетиката и за формиране на аргументи; **официални документи** и становища на Световната медицинска асоциация, които дават информация за доминиращото в професията мнение по съответни етични проблеми; **учебни казуси**, които позволяват представяне и упражняване на оригинално разработения от проф. Янкуловска метод за етичен анализ на клинични ситуации. Прилагат се и допълнително разработени учебни материали за специалността.

**5. ТЕМАТИЧНО РАЗПРЕДЕЛЕНИЕ НА УЧЕБНИЯ МАТЕРИАЛ**

*Табл. 1.*

| **№** | **ТЕМАТИЧЕН ПЛАН НА** **ЛЕКЦИИТЕ ПО „БИОЕТИКА“** | **Часове** |
| --- | --- | --- |
|  | Въведение в биоетиката.  | 2 |
|  | Конфиденциалност в медицинската практика. Модели на взаимоотношения. | 2 |
|  | Информирано съгласие. Права на човека в здравеопазването. | 2 |
|  | Етични принципи на организация на експерименти с човешки същества. | 1 |
|  | Етични проблеми на разпределението на здравни ресурси. | 2 |
|  | Етика на общественото здраве. | 2 |
|  | Етика на околната среда. | 2 |
|  | Етика на новите технологии. | 2 |
|  | **ОБЩО** | **15** |

*Табл. 2.*

|  |  |  |
| --- | --- | --- |
| **№** | **ТЕМАТИЧЕН ПЛАН НА** **СЕМИНАРНИТЕ ЗАНЯТИЯ ПО „БИОЕТИКА”** | **Часове** |
|  | Основни понятия. Хипократова клетва. Основни принципи на биоетиката. | 2 |
|  | Конфиденциалност. Модели на взаимоотношения. | 2 |
|  | Информирано съгласие. Права на пациента. | 2 |
|  | Колоквиум. | 1 |
|  | Етични проблеми на разпределението на ресурсите в здравеопазването. | 2 |
|  | Етика на общественото здраве. | 2 |
|  | Етика на околната среда. | 2 |
|  | Етика на новите технологии. | 2 |
|  | **ОБЩО** | **15** |

**6. ТЕЗИСИ НА ЛЕКЦИИТЕ И СЕМИНАРНИТЕ ЗАНЯТИЯ ПО „БИОЕТИКА”**

**6.1. ТЕЗИСИ НА ЛЕКЦИИТЕ:**

1. **Етиката като наука - предмет, методи, теории, принципи. Историческо развитие. /2 ч./** Основни понятия в етиката – етика, медицинска етика, биоетика; морал. Методи и теории на етиката. Принципализъм - основни принципи на медицинската етика. Историческо развитие на етичното познание и практика.
2. **Конфиденциалност в медицинската практика. Модели на взаимоотношения лекар-пациент./2 ч./** Определение за професионална тайна. Нива на информация за пациента. Степени на нарушение на професионалната тайна. Основни елементи на взаимоотношенията лекар-пациент. Фактори, които влияят на взаимоотношенията. Нравствени принципи при взаимоотношенията лекар-пациент. Модели – патерналистичен модел, автономен модел, модел на партньорство.
3. **Информирано съгласие – същност, елементи и стандарти на информираното съгласие Права на човека в здравеопазването. /2 ч./** Определение за информирано съгласие. Критерии за валидност на информираното съгласие – компетентност, информираност, доброволност. Понятие за компетентен пациент. Права на пациента в Ревизираната декларация от Лисабон и Закона за здравето.
4. **Етични принципи на организацията на експерименти с хора. /1 ч./** Видове експерименти с хора. Основни принципи в Декларацията от Хелзинки.
5. **Етични проблеми на разпределението на здравни ресурси на макро- и микрониво. /2 ч./** Състояние на общественото здраве и съвременни тенденции в развитието на здравните системи. Необходимост от разпределение на ресурси в здравеопазването. Философски подходи за разпределение на ресурсите. Стратегии на СЗО за подобряване на ефективността на работа на здравните системи. Етични теории за разпределение на ресурсите – Утилитаризъм, Теория на нуждите, Разпределение според възрастта (теория на Калахан), Теория за Годините Качествено Подобрен Живот и др.
6. **Етика на общественото здраве**. **/2 ч./** Същност на етиката на общественото здраве. Основни принципи и теории. Обхват на етиката на общественото здраве.
7. **Етика на околната среда /2 ч./** Характеристики. Основни принципи и философски школи. Етика на прехраната и земеделието.
8. **Етика на новите технологии /2 ч./** Генно модифицирани организми. Нанотехнологии и наномедицина.

**6.2. ТЕЗИСИ НА СЕМИНАРНИТЕ ЗАНЯТИЯ:**

1. **Същност на медицинската етика. Основни понятия. Морално-етични норми в Хипократовата клетва. Основни принципи на медицинската етика. (2 ч.).** Същност на медицинската етика - основни понятия. Етични кодекси - определение и основни характеристики. Хипократова клетва - анализ, основни принципи, застъпени в клетвата и тяхната валидност в съвременната медицинска практика. Основни принципи на медицинската етика – уважение на автономността, благодеяние, ненанасяне на вреда, справедливост. Дискусия на казуси във връзка с отделните принципи.
2. **Конфиденциалност в медицинската практика. Етични аспекти на взаимоотношенията “здравен професионалист-пациент”. Модели на взаимоотношения /2 ч./** Конфиденциалност: същност на понятието; основни аспекти и страни на професионалната тайна; конфиденциалност и СПИН; степени на нарушение на професионалната тайна. Дискусия на казуси. Фактори, влияещи върху взаимоотношенията «здравен професионалист-пациент»: от страна на пациента; от страна на здравния професионалист; свързани с работната среда. Нравствени правила за поведението на здравния професионалист в процеса на взаимоотношенията с пациента. Модели на общуване. Патерналистичен модел - същност, ограничения за прилагането му днес, видове патернализъм. Автономен модел - характерни особености, външни и вътрешни ограничения на модела. Модел на партньорство. Дискусия на казуси.
3. **Информирано съгласие в медицината. Права на пациента в документи на национални и международни (2 ч.)** Информираното съгласие в медицината - същност и необходимост от информирано съгласие в медицината; критерии за валидност; съгласие при некомпетентни пациенти и деца; правни аспекти на информираното съгласие. Права и задължения на пациента. Работа с документи.
4. **Колоквиум (1 ч.)**
5. **Етични проблеми при разпределяне на ресурсите в здравеопазването. (2 ч.)** Основни понятия: здравна политика, разпределение на ресурсите на макро, мезо и микро ниво, минимално ниво на грижи, основна интервенция. Морално-етични проблеми при разпределението на ресурсите в здравеопазването. Частното здравеопазване срещу осигурителната медицина. Някои начини за разпределение на ресурсите в здравеопазването: Приоритет на профилактичната дейност, Укрепване на позициите на първичната здравна помощ, Принцип на полезността, Теория ГКПЖ (години-качествено-подобрен-живот), Теория на нуждите, Разпределение според възрастта на пациентите, Ограничаване на достъпа до здравна помощ, когато пациентът сам е причинил здравните си проблеми, Внедряване в медицинската практика на медицински технологии с доказана ефективност.
6. **Етика и обществено здраве. (2 ч.)** Дефиниция. Етични теории в областта на общественото здраве – утилитаризъм, комюнитарианизъм, деонтология, кантианизъм, казуистрика. Етични принципи в областта на общественото здраве – нанасяне на вреда в името на благото на обществото, приложение на най-малко ограничаващи средства, реципрочност, прозрачност, ефективност, пропорционалност. Обхват на етиката на общественото здраве – промоция на здравето и профилактика на заболяванията, редуциране на риска, епидемиологични проучвания, структурни и социално-икономически разлики, контрол на инфекциозни заболявания, контрол на раьдаемостта. Етична рамка на общественото здраве.
7. **Етика на околната среда (2 ч.)** Предметна област.Характеристики – широк обхват, интердисциплинарност, плурализъм на идеите, глобализъм, новаторство. Основни принципи – справедливост, равноправие меьду поколенията, уважение на природата. Философски школи – антропоцентризъм, теория за правата на животните, биоцентризъм, екоцентризъм. Етика в прехраната и земеделието. Етични ценности в конституцията на ФАО.
8. **Етика на новите технологии (2 ч.)** Генно модифицирани организми – дефиниция, външни и вътрешни възражения срещу ГМО, възражение срещу клонирането в животновъдството. Нанотехнологии – дефиниция. Специфични проблеми свързани с нанотехнологиите – здравословни и екологични проблеми, контрол на новите технологии, военни приложения, наномедицина, проблеми с ресурсите за нанотехнологиите, интелектуалната собственост. Общи проблеми на нанотехнологиите – обучение по етика, засилване на ролята на правителствата, промени в изследователските практики. нанотехнологии и обществено здраве – безопасност на околната среда, епидемиологични проучвания, популационен скрининг.

**7. МЕТОДИ ЗА КОНТРОЛ:**

**7.1. ТЕКУЩ КОНТРОЛ:**

След преминаване на лекциите и семинарите от общата част на биоетиката се предвижда колоквиум с устен тип изпитване по изтеглени кратки въпроси. Оценката от колоквиума съставлява 30% от крайната оценка по дисциплината. С невзет колоквиум не се получава заверка на семестъра съгласно чл. 21, ал. 3 от Правилника за организацията на учебния процес и чл. 104, ал.1 от Правилника за устройството и дейността на МУ–Плевен.

**7.2. ЗАКЛЮЧИТЕЛЕН КОНТРОЛ:**

Изпитът по медицинска етика е писмен под формата на тест и събеседване по теста. Оценката на теста се закръглява до цяла единица и съставлява 70% от крайната оценка по дисциплината.

**7.3. ФОРМИРАНЕ НА КРАЙНА ОЦЕНКА:**

Крайната изпитна оценка се изчислява по формулата:

**Крайна изпитна оценка = 0,3 х текущ контрол + 0,7 х оценка от тест,**

при условие, че оценките от текущия контрол и теста са различни от слаб (2).

Крайната оценка е по шестобалната система и се закръглява с точност до единица и се вписва в учебната документация.

**8. СИСТЕМА ЗА НАБИРАНЕ НА КРЕДИТИ:**

Общ брой кредити: **3**

Сумарната кредитна оценка се формира от:

* Кредити от присъствие на лекции
* Кредити от присъствие на семинари
* Кредити от самостоятелна подготовка за колоквиум
* Кредити от самостоятелна подготовка за семестриален изпит

**9. Изпитен конспект:**

I. Обща част

1. Определение и предмет на биоетиката. Методи на биоетиката.
2. Теории на биоетиката – определение за етична теория, класификации на теориите, принципализъм.
3. Историческо развитие на медицинската етика и биоетиката.
4. Принципи и правила на биоетика. Същност и съдържание на принципите. Историческо развитие на принципите.
5. Етични кодекси – определение, видове, обща характеристика.
6. Определение и основни страни на професионалната тайна. Правно регламентиране на конфиденциалността. Характеристики на професионалната тайна. Нива на информация. Степени на нарушаване на конфиденциалността.
7. Модели на взаимоотношения „медицински работник-пациент” - патерналистичен модел, автономен модел, модел на партньорство. Модели на взаимоотношения по Emanuel&Emanuel.
8. Същност на понятието информирано съгласие. Аргументи “за” и “против”. Правно регулиране на информираното съгласие. Валидност на информираното съгласие. Видове съгласие.
9. Права на пациента в Декларацията на СМА за правата на пациента. Права на пациента според Закона за здравето.

II. Специални проблеми на медицинската етика

1. Етични принципи на организация на експерименти с хора. Декларацията от Хелзинки.
2. Етични проблеми на разпределението на ресурсите в здравеопазването **-** нива на разпределение на ресурсите, етични школи за разпределение на ресурсите, феномен на списъка на чакащите.
3. Етични проблеми на разпределението на ресурсите в здравеопазването. Подходи за разпределение на ресурсите.
4. Етика на общественото здраве – определение, етични теории и принципи, обхват.
5. Етика на околната среда – предметна област, характеристики, основни принципи, философкси школи.
6. Етика в прехраната и земеделието. Генно модифицирани организми.
7. Нанотехнологии – определение и етични проблеми.
8. Наномедицина. Нанотехнологии и обществено здраве.

**10. Препоръчвана литература.**

* Лекционен курс.
* С. Александрова-Янкуловска. Биоетика. Издателски център на МУ-Плевен, 2016
* С. Александрова-Янкуловска. Ръководство за практически упражнения по биоетика. Издателски център на МУ-Плевен, 2016

**11. АВТОР НА УЧЕБНАТА ПРОГРАМА:**

Проф. д-р Силвия Александрова-Янкуловска, магистър по медицина, доктор на медицинските науки, магистър по биоетика